Luettelo televisiosarjan Buffy, vampyyrintappaja jaksoista
Jaksot > Toinen tuotantokausi (1997–1998)

| № | # | Esityspäivä Yhdysvalloissa | Englanninkielinen nimi | Suomenkielinen nimi | Ohjaaja | Kirjoittaja |
| --- | --- | --- | --- | --- | --- | --- |
| 13 | 1 | 15. syyskuuta 1997 | When She Was Bad | Pahan kosketus | Joss Whedon | Joss Whedon |
Buffy palaa Sunnydaleen, vietettyään kesän isänsä luona Los Angelesissa. Buffy ei vaikuta omalta itseltään ja Scooby Gang uskoo sen johtuvan tytön hetkellisen kuoleman aiheuttamasta järkytyksestä. Buffy näkee näyn, jossa Mestari surmaa hänet. Voideltu vampyyrijoukkoineen kidnappaa Gilesin, Cordelian, Willown ja neiti Calenderin herättääkseen heidän avullaan Mestarin takaisin henkiin.

| 14 | 2 | 22. syyskuuta 1997 | Some Assembly Required | Haudan takaa | Bruce Seth Green | Ty King |
Buffy ja Angel löytävät haudan, josta on viety ruumis. Scooby Gang saa selville muitakin hautoja löytyneen tyhjänä. Giles epäilee ryöstäjien suunnittelevan zombiarmeijan tekoa. Cordelia löytää kasan ruumiinosia koulun roskalaatikosta ja miehen teoria osoittautuu vääräksi. Samaan aikaan kaksi koulun oppilasta yrittää löytää kasaamalleen zombienaiselle täydellisen pään ja lopulta he päätyvät Cordeliaan.

| 15 | 3 | 29. syyskuuta 1997 | School Hard | Kovaa koulua | John T. Kretchmer | David Greenwalt, Joss Whedon |
Häirikköoppilaan maineessa oleva Buffy saa tehtäväkseen järjestää lukion vanhempainillan. Vampyyritkin valmistelevat omia suunnitelmiaan, sillä pyhän Vigeousin yö lähestyy. Sunnydale saa uusia tulokkaita, kun vampyyrikaksikko Spike ja Drusilla saapuvat kaupunkiin. Spiken päämääränä on palauttaa Drusilla jälleen täysiin voimiinsa ja siinä sivussa hänen aikeenaan on surmata tappaja.

| 16 | 4 | 6. lokakuuta 1997 | Inca Mummy Girl | Inkamuumio | Ellen S. Pressman | Matt Kiene, Joe Reinkemeyer |
Sunnydalen lukion oppilaat vierailevat kulttuuriviikon kunniaksi museossa katsomassa muinaista inkamuumiota. Kaupunkiin saapuu vaihto-oppilaita ympäri maailmaa ja Buffy on lupautunut majoittamaan eteläamerikkalaisen Ampatan. Xander ihastuu Ampataan. Samaan aikaan joku imee voimia kaupungin asukkaista ja muuttaa heidät siten muumioiksi. Scooby Gang epäilee inkamuumion nousseen haudastaan.

| 17 | 5 | 13. lokakuuta 1997 | Reptile Boy | Liskomies | David Greenwalt | David Greenwalt |
Cordelia kutsutaan collegeveljeskunnan juhliin ja hän saa houkuteltua Angelin kanssa riidelleen Buffyn mukaansa. Willow ja Giles tutkivat hautausmaalta löytynyttä veristä rannekorua ja heille selviää sen omistajan kadonneen collegen alueelle. Veljeskunnan juhlissa Cordelia isketään tainnoksiin ja Buffyn juoma myrkytetään. He heräävät kahlittuina seinään, valmiina uhrattavaksi veljeskunnan demonille.

| 18 | 6 | 27. lokakuuta 1997 | Halloween | Halloween | Bruce Seth Green | Carl Ellsworth |
Rehtori Snyder pakottaa Buffyn, Xanderin ja Willown vahtimaan lapsia, kun nämä Halloweenina kiertävät keräämässä karkkia. Scooby Gang hankkii puvut, Ethan Raynen vasta perustetusta kaupasta. Halloween-kierroksella tapahtuu kummia ja pukujen kantajat muuttuvat pukujensa mukaisiksi. Spike käyttää tilanteen hyödykseen ja lähtee etsimään Buffya tappaakseen vihdoinkin tämän.

| 19 | 7 | 3. marraskuuta 1997 | Lie to Me | Valehtelija | Joss Whedon | Joss Whedon |
Buffyn vanha tuttava ja ihastus Billy Fordham Los Angelesista yllättää tytön muuttamalla Sunnydaleen. Ford paljastaa Buffylle tietävänsä tämän olevan tappaja. Buffy on iloinen, ettei hänen tarvitse salata velvollisuuksia ystävältään. Hänen tietämättään Ford kuitenkin kuuluu vampyyreita palvovaan kulttiin. Poika tekee sopimuksen Spiken kanssa; jos Ford toimittaa tappajan Spikelle, muuttaa mies Fordin vampyyriksi.

| 20 | 8 | 10. marraskuuta 1997 | The Dark Age | Pimeyden voimat | Bruce Seth Green | Dean Batali, Rob Des Hotel |
Sunnydaleen saapuu kuolleita tai tajuttomia henkilöitä valtaava demoni. Eräs demonin valtaama ruumiis kuuluu Gilesin vanhalle ystävälle ja tämä kutsutaan ruumishuoneelle tunnistamaan ystävänsä. Nähtyään ruumiin, Giles masentuu ja vetäytyy Buffyn seurasta. Buffy hämmentyy valvojansa käytöksestä. Ethan Rayne palaa kaupunkiin. Scooby Gangille selviää demonin olevan Ethanin ja Gilesin perässä.

| 21 | 9 | 17. marraskuuta 1997 | What's My Line, Part One | Vierailijat, osa yksi | David Solomon | Howard Gordon, Marti Noxon |
Sunnydalen lukiolla järjestetään uranvalintaviikot ja Scooby Gang miettii tulevia ammattejaan. Spike ja Drusilla tekevät suuria suunnitelmia ja palkkaavat Tarakan ritarikunnan järjestämään harhautuksen Buffylle. Ensimmäinen Tarakan lähettämä salamurhaaja yrittää surmata Buffyn luistinradalla. Sillä välin toinen salamurhaaja yllättää Cordelian ja Xanderin. Salaperäinen nainen hyökkää Buffyn kimppuun.

| 22 | 10 | 24. marraskuuta 1997 | What's My Line, Part Two | Vierailijat, osa kaksi | David Semel | Marti Noxon |
Buffyn kimppuun käynyt nainen osoittautuu vampyyrintappaja Kendraksi, jonka Buffyn pikainen kuolema Mestarin käsissä on aktivoinut. Spike joukkoineen vangitsee Angelin. Scooby Gang ja Kendra saavat selville, että Spike yrittää elvyttää Drusillan kadonneet voimat rituaalin avulla. Rituaaliin tarvitaan Drun luojaa, Angelia. Kaksi tappajaa yhdistävät voimansa, pelastaakseen Angelin Spiken kynsistä.

| 23 | 11 | 8. joulukuuta 1997 | Ted | Ted | Bruce Seth Green | David Greenwalt, Joss Whedon |
Joyce esittelee Buffylle uuden miesystävänsä Tedin. Ted on mukava ja tulee toimeen kaikkien muiden paitsi Buffyn kanssa. Buffy epäilee miehessä olevan jotakin pahasti vialla. Xander ja Cordelia jatkavat salasuhdettaan suutelemalla lukion siivouskomerossa. Buffy ja Ted ajautuvat rajuun yhteenottoon ja riidan aikana Buffy vahingossa tönäisee Tedin alas portaita surmaten näin miehen.

| 24 | 12 | 12. tammikuuta 1998 | Bad Eggs | Pahan otteessa | David Greenwalt | Marti Noxon |
Buffy, Willow, Xander ja muut luokkatoverit saavat koulutehtäväkseen harjoitella vastuullisuutta hoitamalla munia. Munissa on kuitenkin jotakin kummaa, sillä niiden sisällä asuvat olennot kykenevät ottamaan ihmiset hallintaansa. Xander ja Cordelia jatkavat tapailunsa peittelyä. Buffy ja Angel lämmittelevät suhdettaan. Kaksi teksasilaisvampyyria ilmestyy Buffyn harmiksi maisemiin.

| 25 | 13 | 19. tammikuuta 1998 | Surprise | Yllätys | Michael Lange | Marti Noxon |
Scooby Gang järjestää Buffylle yllätyssyntymäpäiväjuhlat. Voimiinsa palannut Drusilla ja pyörätuoliin joutunut Spike suunnittelevat hekin omia juhliaan. He aikovat koota jälleen yhteen Tuomari -nimisen demonin. Demonin osia sisältäviä paketteja saapuu Sunnydaleen. Yksi paketeista päätyy Scooby Gangin käsiin ja he pääsevät selville vampyyrikaksikon suunnitelmista. Angel ja Buffy rakastelevat ensi kertaa.

| 26 | 14 | 20. tammikuuta 1998 | Innocence | Enkeli vai paholainen? | Joss Whedon | Joss Whedon |
Angel muuttuu mustalaiskirouksen seurauksena takaisin pahaksi vampyyri Angelukseksi. Tuomarin kootuksi saaneet Spike ja Drusilla odottavat malttamattomina päästäkseen näkemään demonin kyvyt. Angelus liittyy vampyyrikaksikon joukkoihin ja lähtee Drusillan kanssa kokeilemaan Tuomarin taitoja. Scooby Gangille selviää Angelin muodonmuutos ja Willow saa tietää Xanderin ja Cordelian suhteesta.

| 27 | 15 | 27. tammikuuta 1998 | Phases | Täydenkuun kirous | Bruce Seth Green | Rob Des Hotel, Dean Batali |
Xanderin ja Cordelian herkkä hetki kuunvalossa keskeytyy, kun ihmissusi hyökkää heidän kimppuunsa. Buffy ja Scooby Gang ryhtyvät jäljittämään olentoa. Partioidessaan Buffy ja Giles törmäävät metsästäjä Cainiin, joka hänkin on ihmissuden perässä. Scooby Gang saa kilpakumppanin Cainistä. Willow haluaisi edetä suhteessaan Ozin kanssa. Oz tajuaa olevansa etsitty ihmissusi.

| 28 | 16 | 10. helmikuuta 1998 | Bewitched, Bothered, and Bewildered | Noidutut | James A. Contner | Marti Noxon |
Cordelian ystävät kiusoittelevat häntä suhteesta epäsuosittuun Xanderiin. Cordelia saa tarpeekseen ja jättää Xanderin ystävänpäivän alla. Murtunut Xander päättää kostaa entiselle tyttöystävälleen ja kiristää noita Amyn taikomaan rakkausloitsun Cordeliaan. Loitsu menee kuitenkin kammottavalla tavalla pieleen, kun jokainen Sunnydalen nainen vampyyreita myöten rakastuu Xanderiin.

| 29 | 17 | 24. helmikuuta 1998 | Passion | Intohimon aave | Michael E. Gershman | Ty King |
Angelus jatkaa Buffyn piinaamista ja muun muassa varjostaa tätä. Huolestunut Buffy tiedustelee Gilesilta tapaa perua Angelin saama kutsu Summersien taloon. Angeluksen alun perin kironneeseen mustalaissukuun kuuluva Jenny Calender, yrittää selvittää onko Angeluksen sielu mahdollista manata takaisin. Angelus, Spike ja Drusilla saavat vihiä neiti Calenderin suunnitelmista ja Angelus lähtee pysäyttämään naisen.

| 30 | 18 | 3. maaliskuuta 1998 | Killed by Death | Kuolema kierroksella | Deran Serafian | Rob Des Hotel, Dean Batali |
Sairastunut Buffy taistelee Angeluksen kanssa hautausmaalla, kunnes pyörtyy. Scooby Gang vie hänet Sunnydalen sairaalaan, minne hänet määrätään muutamaksi päiväksi lepäämään. Yöllä Buffy näkee kuumehoureissaan demonin sairaalan käytävillä ja kuinka henkilökunta kantaa pois jälleen yhtä kuollutta lasta. Sairasosaston muilta lapsilta hän saa kuulla demonin tulevan öisin tappamaan heitä.

| 31 | 19 | 28. huhtikuuta 1998 | I Only Have Eyes For You | Menneisyyden riivaamat | James Whitmore, Jr. | Marti Noxon |
Buffy kuulee kuinka nuori pariskunta riitelee ja ehtii väliin juuri ennen kuin poika ehtii surmata tyttöystävänsä. Pari ei osaa selittää outoa käytöstään ja pojan käyttämä ase häviää salaperäisesti. Seuraavana päivänä Giles todistaa täsmälleen samankaltaisen keskustelun opettajan ja siivoojan välillä, mutta tällä kertaa riitely johtaa kuolemaan. Giles uskoo Jenny Calenderin hengen olevan syypää tapahtumiin.

| 32 | 20 | 5. toukokuuta 1998 | Go Fish | Vesipedot | David Semel | Elin Hampton |
Jokin syö koulun uimajoukkueen jäseniä ja jättää heistä vain nahat jälkeensä. Buffy varjostaa erästä joukkueen jäsentä, kun Angelus hyökkää tämän kimppuun ja juo tämän verta. Buffyn yllätykseksi Angelus kuitenkin sylkäisee pojan veren ulos suustaan ja tyttö alkaa epäillä joukkueen käyttävän jonkinlaisia aineita. Xander päättää soluttautua uimajoukkueeseen, mikä miellyttää suuresti Cordeliaa.

| 33 | 21 | 12. toukokuuta 1998 | Becoming, Part One | Tulevaisuuden avaimet, osa yksi | Joss Whedon | Joss Whedon |
Angelus, Spike ja Drusilla saavat haltuunsa demoni Acathlan, jonka avulla Angelus haluaa tuhota maailman. Angelus ei kuitenkaan onnistu herättämään demonia jälleen henkiin. Vampyyrikolmikko kidnappaa Gilesin, saadakseen selville oikean henkiinherätysrituaalin. Buffy löytää neiti Calenderin levykkeen, jolle opettaja on tallentanut ohjeet Angeluksen sielun palauttamiseksi. Kendra palaa Sunnydaleen.

| 34 | 22 | 19. toukokuuta 1998 | Becoming, Part Two | Tulevaisuuden avaimet, osa kaksi | Joss Whedon | Joss Whedon |
Buffy löytää pahoin loukkaantuneen Scooby Gangin ja kuolleen Kendran koulun kirjastosta. Paikalle saapuneet poliisit epäilevät häntä Kendran murhasta ja Buffy pakenee. Angel ja Drusilla kiduttavat Gilesia, saadakseen tämän kertomaan Acathlan herättävästä rituaalista. Spike pettää vampyyrikaksikon ja liittoutuu Buffyn kanssa. Joyce saa tietää Buffyn olevan vampyyrintappaja. Willow yrittää loitsuin palauttaa Angelin sielun.